INTUCH เศร้า กำไร Q3/59 ร่วง 23% หลังส่วนแบ่งกำไรลดลง
INTUCH เศร้า กำไร Q3/59 ลดลง 23% มาที่ 2.66 พันลบ. จากปีก่อนมีกำไร 3.47 พันลบ. หลังส่วนแบ่งผลกำไรจากธุรกิจโทรคมนาคมไร้สายภายในประเทศลดลง ขณะที่งวด 9 เดือนมีกำไร 1.38 หมื่นลบ. เพิ่มขึ้น 19% จากปีก่อนมีกำไร 1.17 หมื่นลบ.
11 พ.ย. 2559

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 2.66 พันล้านบาท หรือมีกำไรสุทธิ 0.83 บาทต่อหุ้น ลดลง 23% จากช่วงเดียวกันของปีก่อนมีกำไรสุทธิ 3.47 พันล้านบาท หรือมีกำไรสุทธิ 1.08 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากส่วนแบ่งผลกำไรจากธุรกิจโทรคมนาคมไร้สายภายในประเทศลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 1.38 หมื่นล้านบาท หรือ 4.32 บาทต่อหุ้น เพิ่มขึ้น 19%จากช่วงเดียวกันของปีก่อนมีกำไรสุทธิ 1.17หมื่นล้านบาท หรือ 3.64 บาทต่อหุ้น